ଭୁବନେଶ୍ୱର, ଫେବ୍ରୁଆରୀ ୧୭(ଲୋକାଲ ୱାୟାର): ପଛୁଆ ବର୍ଗ ସମ୍ପ୍ରଦାୟ ତୁଷ୍ଟୀକରଣ ମାଧ୍ୟମରେ ଭୋଟବ୍ୟାଙ୍କ ମଜବୁତ କରିବାକୁ ଓଡ଼ିଶାର ବିଜେଡି ସରକାର ସାମାଜିକ ଓ ଆର୍ଥିକ ପଛୁଆ (ଏସଇବିସି) ବର୍ଗ ସର୍ବେକ୍ଷଣ କରିବାକୁ ନିଷ୍ପତ୍ତି ନେଇଛନ୍ତି ।
ଓଡ଼ିଶା କ୍ୟାବିନେଟ ସୋମବାର ଏହି ନିଷ୍ପତ୍ତି ନେଇଛନ୍ତି । ଏ ସଂକ୍ରାନ୍ତରେ ରାଜ୍ୟ ବିଧାନସଭାରେ ମଧ୍ୟ ସର୍ବସମ୍ମତ ସଂକଳ୍ପ ପାରିତ ହୋଇଯାଇଛି ।
୨୦୨୧ ଜନଗଣନାରେ ସାମାଜିକ-ଆର୍ଥିକ ଜାତି ଗଣନା ପାଇଁ କେନ୍ଦ୍ର ମନା କରିବା ପରେ ରାଜ୍ୟ ସରକାର ଏହି ନିଷ୍ପତ୍ତି ନେଇଛନ୍ତି ।
ତେବେ ବଜେଟ ଅଧିବେଶନରେ ରାଜ୍ୟସଭାରେ ଏକ ଅଣତାରକା ପ୍ରଶ୍ନର ଉତ୍ତରରେ କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରୀ ନିତ୍ୟାନନ୍ଦ ରାୟ ସ୍ପଷ୍ଟ କରିଥିଲେ ଜନଗଣନାରେ ଅନ୍ୟ ପଛୁଆ ବର୍ଗ (ଓବିସି) ସାମିଲ କରିବାକୁ କେନ୍ଦ୍ର ସରକାର ରେଜିଷ୍ଟ୍ରାର ଜେନେରାଲ ଅଫ ଇଣ୍ଡିଆ (ଆରଜିଆଇ)ଙ୍କୁ ନିର୍ଦ୍ଦେଶ ଦେବେ ।
କେନ୍ଦ୍ର ମନ୍ତ୍ରାଳୟ ସମେତ ସମସ୍ତ ହିତାଧିକାରୀଙ୍କ ସହ ଆଲୋଚନା କରି ଜନଗଣନା ସୂଚୀ ପ୍ରସ୍ତୁତ ହେବ ।
୨୦୨୧ ଜନଗଣନା ପାଇଁ ସରକାରଙ୍କ ଉଦ୍ଦେଶ୍ୟ ସମ୍ପର୍କରେ ମାର୍ଚ୍ଚ ୨୮, ୨୦୧୯ ଗେଜେଟ ବିଜ୍ଞପ୍ତି ପ୍ରକାଶ ପାଇଛି । ସମ୍ବିଧାନ ଅନୁଯାୟୀ ରାଷ୍ଟ୍ରପତିଙ୍କ ନିର୍ଦ୍ଦେଶ ଅନୁଯାୟୀ ଅନୁସୂଚିତ ଜାତି/ଅନୁସୂଚିତ ଜନଜାତି ଭାବେ ସ୍ୱତନ୍ତ୍ର ଭାବେ ବିଜ୍ଞପିତ ଜାତି ଓ ଜନଜାତିଙ୍କୁ ଏହି ଜନଗଣନାରେ ସାମିଲ କରାଯିବ ବୋଲି ରାୟ ଦର୍ଶାଇଥିଲେ ।
ଉଭୟ ଏସଇବିସି ଓ ଓବିସି ପରସ୍ପର ସହ ଜଡ଼ିତ ।
ସାଧାରଣ ଜନଗଣନା ସହ ସାମାଜିକ -ଆର୍ଥିକ ବର୍ଗ ଗଣନା ପାଇଁ ଜାନୁଆରୀ ୧୧ରେ ରାଜ୍ୟ କ୍ୟାବିନେଟ ଜନଗଣନା ଫର୍ମରେ ନୂତନ ସ୍ତମ୍ଭ ଅବିଳମ୍ବେ ଯୋଡ଼ିବା ସହ ଗଣନାର ବିସ୍ତୃତ ତାଲିକା ଜାରି ପାଇଁ କେନ୍ଦ୍ରକୁ ଅନୁରୋଧ କରିଛନ୍ତି ।
ସର୍ବେକ୍ଷଣ ଦ୍ୱାରା ରାଜ୍ୟ ସରକାର ଏହି ସମ୍ପ୍ରଦାୟର ତ୍ୱରାନ୍ୱିତ ବିକାଶ ତଥା ସାମଗ୍ରିକ ବିକାଶ କରିପାରିବେ ।
ଜାନୁଆରୀ ୧୫ରେ ମୁଖ୍ୟ ଶାସନ ସଚିବ ଅସିତ ତ୍ରିପାଠୀ କେନ୍ଦ୍ର କ୍ୟାବିନେଟ ସଚିବ ରାଜୀବ ଗୌବାଙ୍କୁ ଚିଠି ଲେଖି ଜାତି ବିବରଣୀ ଥାଇ ୧୯୩୧ ଠାରୁ କେବେ ବି ଜନଗଣନା ହୋଇନଥିବା ଦର୍ଶାଇଛନ୍ତି ।
ଏସଇବିସି/ଓବିସିଙ୍କ ପ୍ରକୃତ ସଂଖ୍ୟା ସମ୍ପର୍କରେ କୌଣସି ବିଶ୍ୱସ୍ତ ଓ ସଠିକ ତଥ୍ୟ ନଥିବାରୁ ସେହି ସମ୍ପ୍ରଦାୟର କଲ୍ୟାଣ ପାଇଁ ଯୋଜନା ପ୍ରସ୍ତୁତିରେ ସମସ୍ୟା ଉପୁଜୁଛି ।
ଫେବ୍ରୁଆରୀ ୧୩ରେ ରାଜ୍ୟ ସରକାର ହାଇକୋର୍ଟର ଅବସରପ୍ରାପ୍ତ ବିଚାରପତି ଜଷ୍ଟିସ ରଘୁନାଥ ବିଶ୍ୱାଳଙ୍କ ଅଧ୍ୟକ୍ଷତାରେ ପଛଆ ବର୍ଗ କମିଶନ ଗଠନ କରିଛନ୍ତି ।
ଓବିସି କମିଶନ ଗଠନ ନହେବା ତଥା ମଣ୍ଡଳ କମିଶନଙ୍କ ସୁପାରିଶ ଅନୁଯାୟୀ ସରକାରୀ ଚାକିରି ଓ ଶିକ୍ଷାନୁଷ୍ଠାନରେ୨୭ % ସଂରକ୍ଷଣ ଲାଗୁ ହୋଇ ନଥିବାରୁ ବିରୋଧୀ ଦଳ ସରକାରଙ୍କୁ ସମାଲୋଚନା କରିଥିଲେ ।
ରାଜ୍ୟ ସରକାରଙ୍କ ଜନଗଣନା ପ୍ରସ୍ତାବକୁ ବିରୋଧ କରି ବିଜେପି ରାଜ୍ୟ ସାଧାରଣ ସମ୍ପାଦକ ପୃଥ୍ୱୀରାଜ ହରିଚନ୍ଦନ କହିଛନ୍ତି, ୨୦ ବର୍ଷର ଶାସନ କାଳରେ ବିଜେଡି ସରକାର ଓବିସି ସମ୍ପ୍ରଦାୟର ସାମାଜିକ ଓ ଆର୍ଥିକ ବିକାଶ ପାଇଁ କୌଣସି ଉଦ୍ୟମ କରିନାହିଁ ।
ଆବାସ ଯୋଜନା ଓ ଖାଦ୍ୟ ସୁରକ୍ଷା ଯୋଜନାରେ ବ୍ୟାପକ ଅନିୟମିତା କରିଥିବା ରାଜ୍ୟ ସରକାର ଏସଇବିସି ଓ ଓବିସି ତାଲିକା ଦଳ ଆଧାରରେ ପ୍ରସ୍ତୁତ କରିବେ ବୋଲି ସେ ଅଭିଯୋଗ କରିଛନ୍ତି ।
ଭୋଟ ବ୍ୟାଙ୍କ ସୁଦୃଢ଼ କରିବାକୁ ଏହି ତାଲିକାରେ ରାଜ୍ୟ ସରକାର ଏପଟସେପଟ କରିପାରନ୍ତି ବୋଲି ସେ ସନ୍ଦେହ କରିଛନ୍ତି ।
ନବୀନ ପଟ୍ଟନାୟକ ନେତୃତ୍ୱାଧୀନ ସରକାର ୨୦୦୯ ସାଧାରଣ ନିର୍ବାଚନ ଅବ୍ୟବହିତ ପୂର୍ବରୁ ୨୭ % ସଂରକ୍ଷଣ ଲାଗୁ କରିଥିଲା ।
ପରେ ଓଡିଶା ରିଜର୍ଭେସନ ଅଫ ପୋଷ୍ଟସ ଆଣ୍ଡ ସର୍ଭିସେସ (ସାମାଜିକ ଓ ଶୈକ୍ଷିକ ପଛୁଆ ବର୍ଗ) ଆଇନ, ୨୦୦୮ ଓଡ଼ିଶା ହାଇକୋର୍ଟଙ୍କ ଦ୍ୱାରା ପ୍ରତ୍ୟାଖ୍ୟାତ ହୋଇଥିଲା ।
ଏସଟି ବର୍ଗଙ୍କ ପାଇଁ (୨୨.୫ %) ଓ ଏସସି ବର୍ଗଙ୍କ ପାଇଁ (୧୬.୨୫ %) ସହ ଏହି ଆଇନରେ ଏସଇବିସି ବର୍ଗଙ୍କ ପାଇଁ ୨୭ % ସଂରକ୍ଷଣ ଥିଲା ।
ସୁପ୍ରିକୋର୍ଟଙ୍କ ୫୦ % ସିଲିଂ ନିୟମାନୁଯାୟୀ ରାଜ୍ୟ ସରକାର ଆଦେଶ ଜାରି କରି ଏସଇବିସି କୋଟାକୁ ୨୭ରୁ ୧୧.୨୫ %କୁ ହ୍ରାସ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
